DJURSLAND: Når letbanen en gang i løbet af foråret kommer i gang med at køre mellem Aarhus og Grenaa, så bliver det i første omgang kun med et tog i timen.

Så længe overkørslerne ikke er nedlagte, må toget ikke køre mere end 80 kilometer i timen. Men det skal op på 100 kilometer i timen, før der på den enkeltsporede bane er plads til at køre to gange i timen.

Ifølge Banedanmarks hjemmeside vil arbejdet med at nedlægge de usikrede overkørsler være til ende til efteråret.